**SUSITARIMAS NR. 4 DĖL PAPILDOMŲ IR (AR) NEATLIEKAMŲ DARBŲ**

**PRIE SUTARTIES NR. S-25-269 2025-04-03**

2025-09-04

**AB „Via Lietuva“**, atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**AB „HISK“,** atstovaujama šį dokumentą pasirašančio įgalioto bendrovės darbuotojo (toliau - **Rangovas**),

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2025-04-03 Šalys sudarė Viešojo pirkimo sutartį Nr. S-25-269 (toliau – **Sutartis**), projekte „Magistralinio kelio A14 Vilnius–Utena ruožo nuo 39,207 iki 51,55 km rekonstravimo ir kelio Nr. 2809 Giedraičiai–Miežoniai–Dubingiai 5,498 km viaduko kapitalinis remontas“ (toliau – Projektas);
2. Sutarties pagrindu Rangovas įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu buvo nustatyti nepažymėti valstybiniai geodeziniai punktai, esantys kelio žemės sklypo ribose, kurie trukdo įgyvendinti projektinius sprendinius. Užsakovas 2025-05-13 raštu Nr. 2-25-6424 kreipėsi į Nacionalinę žemės tarnybą prie Aplinkos ministerijos dėl dviejų geodezinių punktų (74S-0442 ir 74S-0443), kurie patenka į rekonstruojamo ruožo ribas ir trukdo projekto įgyvendinimui, išsaugojimo arba sutikimo juos pašalinti. Statinio projekto vykdymo priežiūros paslaugas teikianti UAB „Plentprojektas“ patikslino projekto susisiekimo dalies darbų kiekų žiniaraščius ir dangų planą. Užsakovas ir techninės priežiūros paslaugas teikianti UAB „Telekonta“ pritarė atnaujintiems projektiniams siūlymams, dėl šių faktinių aplinkybių atsirado poreikis papildomiems darbams (detalizuotiems Priede Nr. 1), kurių kaina sudaro 14.300,00 Eur (be PVM);
4. Sutarties 140 punktu, 150 punktu Šalys susitarė dėl galimybės pakeisti Sutarties kainą dėl atsiradusių papildomų ir (ar) atsisakomų (neatliekamų) darbų;

Šalys, remdamosi Sutarties XII skyriaus „Papildomi darbai ir neatliekami darbai. Sutarties keitimo tvarka“ nuostatomis sudaro šį susitarimą dėl papildomų ir (ar) neatliekamų darbų (toliau – **Susitarimas**), kuriuo susitaria dėl toliau nurodytų sąlygų:

1. Šalys susitaria dėl žemiau nurodytos papildomų darbų kainos, kurią, Rangovui atlikus šiame Susitarime numatytus papildomus darbus, Užsakovas įsipareigoja Rangovui sumokėti Sutartyje nustatyta tvarka:
   1. iš viso papildomų darbų kaina su PVM yra 17.303,00 Eur (septyniolika tūkstančių trys šimtai trys eurai ir 00 ct);
   2. papildomų darbų kaina be PVM yra 14.300,00 Eur (keturiolika tūkstančių trys šimtai eurų ir 00 ct);
   3. 21 proc. PVM yra 3.003,00 Eur (trys tūkstančiai trys eurai ir 00 ct).
2. Dėl aukščiau Susitarime nurodytų sąlygų Sutarties 12 punkte numatyta Sutarties kaina padidėja toliau nurodyta suma: 17.303,00 Eur (su PVM). Galutinė Sutarties kaina yra: 33.524.576,71 Eur (su PVM).
3. Šalys susitaria, kad dėl papildomų darbų nėra suteikiamas papildomas darbų atlikimo terminas.
4. Rangovas įsipareigoja pagal Susitarime patikslintą Sutarties kainą atitinkamai pakeisti Sutarties sąlygų įvykdymo užtikrinimo priemonės sumą.
5. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
6. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
7. Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
8. Susitarimas yra neatskiriama ir sudėtinė Sutarties dalis.
9. Susitarimo priedai:
   1. Priedas Nr. 1 – Darbų pakeitimo aktas Nr. 1

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT-03212 Vilnius  Įmonės kodas 188710638  PVM kodas LT100009270611  Telefonas +370 5 232 9600  El. paštas info@vialietuva.lt  A. s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **AB „HISK“**  S. Kerbedžio g. 7, LT-35104 Panevėžys Įmonės kodas 147710353  PVM mokėtojo kodas LT477103515  Tel. +370 45 502 601  El. paštas info@hisk.lt  A. s. LT37 7300 0100 0235 8430  AB „Swedbank“  Dokumentą pasirašantis įgaliotas bendrovės darbuotojas |